Bataljon
Bataljon ili bataljun, bojna (arhaizam: tabor) je taktička vojna jedinica u kopnenim vojnim snagama mnogih država i pokreta otpora. Najčešće se sastoji od 3-5 četa, kojima komanduju majori ili potpukovnici. U bataljonima je obično 300 do 1.000 vojnika i starješina. Više bataljona čini puk ili brigadu. U artiljeriji većine vojnih snaga odgovarajuća jedinica se označava divizion.